ITEL ตุน Backlog ทะลุ 6 พันลบ. หนุนรายได้โตเฉลี่ย 40% ยาว 3 ปี
ITEL ตุน Backlog ทะลุ 6 พันล้านบาท ดันรายได้ปี 62-64 โตเฉลี่ย 40% ลุยเจรจาพันธมิตรร่วมธุรกิจดาต้าเซ็นเตอร์
15 ก.พ. 2562

บริษัท อินเตอร์ลิ้งค์ เทเลคอม จำกัด (มหาชน) หรือ ITEL มั่นใจในช่วง 3 ปีนี้ (ปี 62-64) เติบโตอย่างมั่นคงหลังได้งานก้อนใหญ่หนุนงานในมือ (Backlog) สูงสุดตั้งแต่ก่อตั้งบริษัทราว 6.06 พันล้านบาททยอยรับรู้รายได้ยาว 3 ปี
โดยคาดว่าจะผลักดันให้รายได้เติบโตเฉลี่ยปีละ 30-40% ปีนี้คาดทำนิวไฮที่ 2 พันล้านบาท พร้อมมองหาพันธมิตรสหรัฐร่วมมือธุรกิจดาต้าเซ็นเตอร์คาดสรุปไตรมาส 1/62 และเจาะตลาดกลางและเล็กในธุรกิจเชื่อมต่อข้อมูลช่วยดันยอดรายได้เพิ่มขึ้นในปีนี้ ขยายฐานลูกค้าต่อยอดด้วยธุรกิจใหม่รับยุคเทคโนโลยี เตรียมประกาศทิศทางธุรกิจปูทางสู่เป้าหมายรายได้โตแตะ 5 พันล้านบาทภายในปี 68